Myyrmannin räjähdys
Pommin räjähdyksen syy ja Petri Gerdtin motiivit eivät koskaan selvinneet. Ei ole olemassa varmaa näyttöä siitä, että hän olisi halunnut vahingoittaa toisia henkilöitä tai itseään. Gerdt ei milloinkaan osoittanut omaavan itsetuhoisia ajatuksia tai halua vahingoittaa muita. Rikostutkimuksessa selvisi, että hänellä ei ollut aikomus kuolla ainakaan itse räjähdyksessä. Pommin kuitenkin mahdollisesti oli tarkoitus räjähtää Myyrmannissa, mutta ei ole tietoa siitä, oliko pommin tarkoitus räjähtää kauppakeskuksen ollessa vielä auki vai sulkemisajan jälkeen. Pommissa oli ajastin. Gerdt saattoi yrittää ensin laittaa pommin sisältänyttä reppuaan roskakoriin. Roskakori olisi ollut hyvä piilopaikka pommin sisältäneelle repulle.
Tokion metron sariinikaasuisku
Tokion sariinikaasuisku oli Japanin pääkaupungissa Tokiossa vuonna 1995 tehty terrori-isku. Uususkonnollinen sekti Aum Shinrikyo (suom. "Korkein totuus") vapautti sariinikaasua Tokion metroon tappaen 13, vakavasti vahingoittaen viittäkymmentä ja aiheutti näköongelmia yli tuhannelle. Iskun jälkeen viranomaiset pidättivät Shōkō Asaharan ja muita Aum Shinrikyon johtohenkilöitä. Asahara ja yksitoista muuta johtojäsentä todettiin oikeudessa syylliseksi ja tuomittiin kuolemaan.